**SVEIKI, ORIENTACININKAI,**

 **Jau prabėgo treji metai po paskutinių LOSF rinkimų ir šį šeštadienį turėsime pakartoti šią procedūrą. Kaip buvo nuspręsta**

**per praeitus rinkimus, kad norintys kandidatuoti į prezidentus turi pateikti savo programą, tai aš ir atlieku šią misiją. Kadangi dar vieną kadenciją galėčiau padėti LOSF įgyvendinti išsikeltus tikslus, trumpai pristatau viziją, kuo galiu būti naudingas. Tai nėra plačios programos aprašas, tai labiau deklaratyvi vizija:**

1. **Stiprinti orintacininkų aktyvo tarpusavio bendradarbiavimą, padėti, įgyvendinant įvairius projektus.**
2. **Atstovauti LOSF įvairiose valstybinėse ir visuomeninėse institucijose siekiant orientavimosi sportui palankių sprendimų.**
3. **Finansiškai padėti LOSF ir Orientavimosi sporto klubams įgyvendinant įvairius projektus.**
4. **Įvairiuose media kanaluose ieškoti galimybių pristatyti orientavimosi sportą kaip patrauklią sporto šaką visuomenei, taikant įvairius reklaminius modelius.**
5. **Suformuoti aktyvų federacijos prezidiumą, veiklią administraciją.**
6. **Plėsti rengiamų tarptautinių OS renginių sąrašą, skatinant OS klubus prisidėti prie jų organizavimo.**
7. **Aktyviai domėtis federacijos komitetų veikla, padėti jiems įgyvendinti išsikeltus tikslus.**

**Jei Jums pateikta veiklos kryptis yra priimtina kviečiu šeštadienį už tai balsuoti.**

 **Pagarbiai - Donatas Kazlauskas**